CELEX: 32011D0476
Language: fi
Date: 2011-07-27 00:00:00
Title: 2011/476/EU: Komission päätös, annettu 27 päivänä heinäkuuta 2011 , turvallisuusvaatimuksista, jotka kuntoiluvälineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti  ETA:n kannalta merkityksellinen teksti

28.7.2011   
            
            
               FI
            
            
               Euroopan unionin virallinen lehti
            
            
               L 196/16
            
         KOMISSION PÄÄTÖS,
   annettu 27 päivänä heinäkuuta 2011,
   turvallisuusvaatimuksista, jotka kuntoiluvälineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   (2011/476/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan,
   sekä katsoo seuraavaa:
   
               (1)
            
            
               Direktiivin 2001/95/EY mukaan eurooppalaisten standardointielinten on laadittava eurooppalaisia standardeja. Tällaisilla standardeilla olisi varmistettava, että tuotteet täyttävät direktiivin yleisen turvallisuusvaatimuksen.
            
         
               (2)
            
            
               Direktiivin 2001/95/EY mukaan tuotteen oletetaan olevan turvallinen, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot komissio on julkaissut Euroopan unionin virallisessa lehdessä.
            
         
               (3)
            
            
               Direktiivin 2001/95/EY 4 artiklassa säädetään menettelystä eurooppalaisten standardien laatimista varten. Kyseisen menettelyn mukaan komissio vahvistaa erityiset turvallisuusvaatimukset, jotka eurooppalaisten standardien olisi täytettävä, ja antaa sitten kyseisten vaatimusten perusteella standardien laatimista koskevat toimeksiannot eurooppalaisille standardointielimille.
            
         
               (4)
            
            
               Komissio julkaisee tällä tavalla hyväksyttyjen eurooppalaisten standardien viitetiedot Euroopan unionin virallisessa lehdessä.
            
         
               (5)
            
            
               Direktiivin 2001/95/EY 4 artiklan 2 kohdan toisen alakohdan mukaan niiden eurooppalaisten standardien viitetiedot, jotka eurooppalaiset standardointielimet ovat hyväksyneet ennen kyseisen direktiivin voimaantuloa, voidaan julkaista Euroopan unionin virallisessa lehdessä myös ilman komission toimeksiantoa, jos kyseiset standardit varmistavat mainitussa direktiivissä säädetyn yleisen turvallisuusvaatimuksen täyttymisen.
            
         
               (6)
            
            
               Komissio julkaisi päätöksellä 2006/514/EY (2) yhdeksän kuntoiluvälineiden turvallisuutta koskevan eurooppalaisen standardin viitetiedot Euroopan unionin virallisessa lehdessä.
            
         
               (7)
            
            
               Kuntoiluvälineiden turvallisuutta koskevista yhdeksästä eurooppalaisesta standardista, joita päätös 2006/514/EY koskee, ei ole annettu 4 artiklan 1 kohdan mukaista komission toimeksiantoa.
            
         
               (8)
            
            
               Kyseisistä standardeista kolme, EN 957-4:1996, EN 957-5:1996 ja EN 957-6:2001, on korvattu uusilla versioilla EN 957-4 + A1:2010, EN 957-5:2009 ja EN 957-6:2010. Uudet versiot hyväksyttiin direktiivin 2001/95/EY voimaantulon jälkeen, joten niiden viitetietoja ei voida julkaista Euroopan unionin virallisessa lehdessä ilman komission toimeksiantoa, jossa vahvistetaan erityiset turvallisuusvaatimukset.
            
         
               (9)
            
            
               Jotta voidaan arvioida, ovatko kyseiset uudet versiot ja kuntoiluvälineitä koskevien eurooppalaisten standardien mahdolliset myöhemmät versiot direktiivin 2001/95/EY yleisen turvallisuusvaatimuksen mukaisia, on tarpeen suorittaa uudelleen mainitun direktiivin 4 artiklassa säädetty menettely.
            
         
               (10)
            
            
               Näin ollen komission olisi vahvistettava kuntoiluvälineitä koskevat erityiset turvallisuusvaatimukset, jotta eurooppalaisille standardointielimille voidaan antaa kyseisten vaatimusten perusteella toimeksianto asiaankuuluvien eurooppalaisten standardien laatimiseksi.
            
         
               (11)
            
            
               Kun standardit ovat saatavissa ja edellyttäen, että komissio päättää julkaista niiden viitetiedot Euroopan unionin virallisessa lehdessä direktiivin 2001/95/EY 4 artiklan 2 kohdassa vahvistetulla menettelyllä, kyseisten standardien mukaisia kuntoiluvälineitä on pidettävä direktiivissä 2001/95/EY vahvistetun yleisen turvallisuusvaatimuksen mukaisina kyseisten standardien kattamien turvallisuusvaatimusten osalta.
            
         
               (12)
            
            
               Tässä päätöksessä säädetyt toimenpiteet ovat direktiivin 2001/95/EY 15 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tässä päätöksessä tarkoitetaan ”kuntoiluvälineellä” toistuvia liikesarjoja käsittävään harjoitteluun, kuntoiluun, diagnosointiin tai kuntoutukseen käytettävää ja käytön aikana paikallaan pysyvää moottoroitua tai moottoroimatonta tuotetta. Väline joko seisoo lattialla tai on kiinnitetty kattoon tai seinään tai muuhun kiinteään rakenteeseen.
   2 artikla
   Edellä 1 artiklassa tarkoitettuja tuotteita koskevat erityiset turvallisuusvaatimukset, jotka eurooppalaisten standardien on direktiivin 2001/95/EY 4 artiklan nojalla täytettävä, esitetään tämän päätöksen liitteessä.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 27 päivänä heinäkuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 11, 15.1.2002, s. 4.
   
      (2)  EUVL L 200, 22.7.2006, s. 35.
   
      LIITE
      
         KUNTOILUVÄLINEITÄ KOSKEVAT ERITYISET TURVALLISUUSVAATIMUKSET
      
      
         I   Osa
      
      
         Tuotteet ja tuotteiden määritelmä
      
      Tämän toimeksiannon kattamia kuntoiluvälineitä käytetään toistuvia liikesarjoja käsittävään harjoitteluun, kuntoiluun, diagnosointiin tai kuntoutukseen. Välineet pysyvät paikallaan käytön aikana. Ne joko seisovat lattialla tai ne on kiinnitetty kattoon tai seinään tai muuhun kiinteään rakenteeseen.
      Kyseisiä välineitä käytetään yleensä kuntosaleilla, hotelleissa, urheilu- ja liikuntakeskuksissa, kuntoutuskeskuksissa tai kotona. Alue, jolla välineitä käytetään, muodostaa ”kuntoilualueen”, jolle pääsy voidaan rajata käyttäjille ja ammattihenkilöstölle (esimerkiksi valmentajat ja hoitohenkilöstö).
      Nämä vaatimukset koskevat myös moottorikäyttöisiä välineitä niiden riskien osalta, joita konedirektiivi (Euroopan parlamentin ja neuvoston direktiivi 2006/42/EY (1)) ei kata.
      Tiettyjä kuntoiluvälineitä varten vahvistetaan yleisiä vaatimuksia täydentäviä lisäturvallisuusvaatimuksia.
      Jos kuntoiluvälineiden käyttötarkoitus sisältyy myös lääkinnällisistä laitteista 14 päivänä kesäkuuta 1993 annetun neuvoston direktiivin 93/42/ETY (2) soveltamisalaan, asiaankuuluvien lisävaatimusten on täytyttävä.
      Tämän toimeksiannon kattamat kuntoiluvälineet olisi luokiteltava tarkkuus- ja käyttöluokkiin välineiden käyttötarkoituksen mukaan.
      
         Tarkkuusluokat
      
      Luokka A: hyvä tarkkuus
      Luokka B: keskinkertainen tarkkuus
      Luokka C: alhainen tarkkuus
      
         Käyttöluokat
      
      Luokka S (Studio): ammatti- ja/tai kaupallinen käyttö
      Luokka H (Home): kotikäyttö
      Luokka I: ammatti- ja/tai kaupallinen käyttö, myös henkilöille, joilla on erityistarpeita (esim. näkö-, kuulo- tai fyysinen vamma tai oppimisvaikeuksia)
      
         II   Osa
      
      A.   Yleiset turvallisuusvaatimukset
      
      Tuotteiden on täytettävä direktiivissä 2001/95/EY tarkoitettu yleinen turvallisuusvaatimus ja oltava ”turvallisia” kyseisen direktiivin 2 artiklan b alakohdassa tarkoitetussa mielessä. Tuotteen on etenkin oltava koko käyttöikänsä ajan turvallinen tavanomaisissa ja ennakoitavissa käyttöolosuhteissa (mukaan lukien esim. varastointi, kuljetus varastoon, asennus, purkaminen ja huolto). Tuotteen olisi oltava turvallinen myös ammattikäyttäjille (esim. valmentajat ja ohjaajat).
      Kuntoiluvälineistä johtuvat loukkaantumisriskit ja terveys- ja turvallisuusvaarat niitä tavanomaisissa ja ennakoitavissa olosuhteissa käytettäessä on minimoitava. Mikään osa, jota käyttäjä – tai kolmas osapuoli – voi koskettaa tavanomaisen ja käyttötarkoitusta vastaavan käytön aikana, ei saa aiheuttaa fyysisiä vammoja eikä vaikuttaa kielteisesti käyttäjän terveyteen.
      Käyttäjille on ilmoitettava mahdollisista riskeistä ja vaaroista sekä tavoista ehkäistä niitä.
      Vaikka kuntoiluvälineet eivät ole lapsille tarkoitettuja, niitä on kodeissa yhä enemmän, minkä vuoksi lapset voivat päästä niihin helposti käsiksi. Lapsille voi kuntoiluvälineissä sattua vahinkoja, joista voi aiheutua vakavia vammoja (pääasiassa sormi- ja varvasvammoja) sekä palovammoja, syviä haavoja tai kuristumisvaara. Jos tällaisia riskejä ei voida riittävästi vähentää suunnittelun tai turvatoimien avulla, jäljelle jäävä riski on pyrittävä torjumaan vanhemmille ja huoltajille suunnatuilla tuotekohtaisilla tiedoilla.
      B.   Erityiset turvallisuusvaatimukset
      
      Direktiivissä 2001/95/EY tarkoitetun yleisen turvallisuusvaatimuksen mukaisesti ainakin seuraavat näkökohdat on otettava huomioon:
      
                  a)
               
               
                  Vapaasti seisovien välineiden vakaus
               
            
                  b)
               
               
                  Terävät reunat ja särmät
               
            
                  c)
               
               
                  Putkien päät
               
            
                  d)
               
               
                  Puristavat, leikkaavat, pyörivät ja edestakaisin liikkuvat kohdat paikoissa, joita voi koskettaa
               
            
                  e)
               
               
                  Painot
               
            
                  f)
               
               
                  Välineeseen meno ja siitä poistuminen
               
            
                  g)
               
               
                  Säätö- ja lukintamekanismit
               
            
                  h)
               
               
                  Narut, hihnat ja ketjut
               
            
                  i)
               
               
                  Vaijerit ja väkipyörät
               
            
                  j)
               
               
                  Narujen ja hihnojen ohjaimet
               
            
                  k)
               
               
                  Vetokohdat
               
            
                  l)
               
               
                  Oteasennot
               
            
                  m)
               
               
                  Kiinteät kahvat
               
            
                  n)
               
               
                  Kiinnitettävät kahvat
               
            
                  o)
               
               
                  Pyörivät kahvat
               
            
                  p)
               
               
                  Sähköturvallisuus
               
            
                  q)
               
               
                  Hoito ja huolto
               
            
                  r)
               
               
                  Asennusohjeet
               
            
                  s)
               
               
                  Yleiset käyttöohjeet
               
            
                  t)
               
               
                  Biomekaaniset perusvaatimukset
               
            
                  u)
               
               
                  Merkinnät
               
            
                  v)
               
               
                  Varoitukset, etenkin lapsille aiheutuvista vaaroista
               
            
                  w)
               
               
                  Pysäytysyksikkö, joka katkaisee virran, etenkin lasten suojaamiseksi.
               
            Direktiivissä 2001/95/EY tarkoitetun yleisen turvallisuusvaatimuksen mukaisesti ainakin seuraavat testit on otettava huomioon:
      
                  a)
               
               
                  Mittojen tarkistus
               
            
                  b)
               
               
                  Silmämääräinen tarkastus
               
            
                  c)
               
               
                  Tarkastus tunnustelemalla
               
            
                  d)
               
               
                  Toimintatesti
               
            
                  e)
               
               
                  Valmistajan todistus
               
            
                  f)
               
               
                  Vetokohtien testaus
               
            
                  g)
               
               
                  Testiolosuhteet
               
            
                  h)
               
               
                  Vakaustesti
               
            
                  i)
               
               
                  Narujen, hihnojen ja ketjujen murtokuormituksen määrittäminen
               
            
                  j)
               
               
                  Vauhtipyörien testaus
               
            
                  k)
               
               
                  Kiinnitettävien kahvojen irtoamiseen tarvittavan voiman määrittäminen
               
            
                  l)
               
               
                  Välineeseen menon / siitä poistumisen testaus
               
            
                  m)
               
               
                  Kuormankeston testaus
               
            
                  n)
               
               
                  Sykemittaustoiminnon testaus
               
            
                  o)
               
               
                  Elektronisten näyttölaitteiden tarkkuuden testaus
               
            
                  p)
               
               
                  Ohjeiden ja varoitusten arviointi
               
            
                  q)
               
               
                  Testausseloste.
               
            
         (1)  EUVL L 157, 9.6.2006, s. 24.
      
         (2)  EYVL L 169, 12.7.1993, s. 1.